ΚΑΝΟΝΙΣΜΟΣ (ΕΟΚ) αριθ. 508/91 ΤΗΣ ΕΠΙΤΡΟΠΗΣ της 28ης Φεβρουαρίου 1991 για την πρόβλεψη μεταβατικής διατάξεως σχετικά με τις λεπτομέρειες εφαρμογής του καθεστώτος της ενισχύσεως για τους ελαιούχους σπόρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 27 παράγραφος 5,
Εκτιμώντας:
ότι ο κανονισμός (ΕΟΚ) αριθ. 2681/83 της Επιτροπής της 21ης Σεπτεμβρίου 1983 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 3603/90 (4), προβλέπει στο άρθρο 11 παράγραφος 1 για το μέρος προκαθορισμού του πιστοποιητικού που αναφέρεται στο άρθρο 4 του κανονισμού (ΕΟΚ) αριθ. 1594/83 του Συμβουλίου (5), όπως τροποποιήθηκε από τον κανονισμό (ΕΟΚ) αριθ. 1321/90 (6), διάρκεια ισχύος πέντε μηνών που υπολογίζεται μετά το μήνα κατά τον οποίο κατατέθηκε η αίτηση- ότι, λόγω της αβεβαιότητας που κυριαρχεί επί του παρόντος, πρέπει να περιοριστεί έως τις 30 Ιουνίου 1991 η διάρκεια ισχύος των εν λόγω πιστοποιητικών που ζητούνται μεταξύ 1ης και 15ης Μαρτίου 1991 συμπεριλαμβανομένης-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τους κραμβόσπορους και τους γογγυλόσπορους, η διάρκεια ισχύος του μέρους προκαθορισμού του πιστοποιητικού που αναφέρεται στο άρθρο 4 του κανονισμού (ΕΟΚ) αριθ. 1594/83 που ζητείται μεταξύ 1ης και 15ης Μαρτίου 1991 συμπεριλαμβανομένης, περιορίζεται έως τις 30 Ιουνίου 1991 παρά τις διατάξεις της παραγράφου 1 του άρθρου 11 του κανονισμού (ΕΟΚ) αριθ. 2681/83.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1991.